Kamu bisa jelasin ke aku soal Pasisir Losari dalam bahasa jawa?

Pasisir Losari yaiku pasisir kang panggonane ana ing pérangan kulon kutha Makassar. Pasisir iki kanggo panggonan déning masarakat Makassarkanggo ngisi waktu ing wayah ésuk, sore lan ing wayah wengi deleng endahe pasisir losari.

Rikala semana, pasisir iki dikenal kanthi pusate panganan sagara lan iwak bakar ing wayah wengi, amarga para wong-wong kang padha dodolan ing pasisir losari iku namung dodolan pas wayah wengi waé, sarta karan-sebut déning wong-wong kanthi nama warung kang paling dawa dhéwé ing donya (amarga warung-warung iku padha jejer-jejer ana ing pinggir pasisir kang dawane kurang luwih kira-kira punjul 1 km).

Salah siji pengonon khas Makassar kang ana ing warung-warung iku mau yaiku gedhang epe (gedhang mentah kang dibakar, sawisé iku digepengake, lan dicampur nganggo banyu gula jawa kang wis dicuwerke. Paling énak yèn dipangan pas isih anget-anget).

Saiki warung-warung kang ana ing pasisir losari iku wis dipindahke ing panggonan liyané, kang ana ing ngarep omahé kalungguhan Walikota Makassar kang panggone uga isih ana ing kiwa-tengené Pasisir Losari.

Ana ing pasisir losari wayah sore, akèh wong-wong kang padha deleng endahe srengéngé kang arep ambles saka sisih kulon utawa diarani sunset.

Tahun 2006 pasisir losari maleh tambah apik, kathi nama ikon pelataran bahari. Iki nambahi ikon anyar kanggo kutha Makasar, lan nambahi kaendahan ana ing tengah-tengah kutha.